Een jaar vir prins George | SARIE
Een jaar vir prins George	deur SARIE.com-span
Die wêreld se gunsteling-prinsie is een jaar oud! En wat ’n jaar was dit nie vir die hertog en hertogin se kostelike klein George nie.
Vir dié spesiale geleentheid het die koninklike familie nuwe foto’s van die prinsie en sy ouers op Twitter gedeel. George is te dierbaar op dié foto’s in sy dungaree met blou-en-wit strepies.
Look who’s walking! Here’s our little Prince ahead of his 1st birthday on 22nd July #HappyBirthdayPrinceGeorge pic.twitter.com/aJe0wQAmqG
Ter viering van prins George se eerste verjaardag het die kleinding dié maand selfs die voorblad van die tydskrif Vanity Fair gehaal saam met sy ouers, prins William en Kate Middleton. Maar hy het reeds die wêreld se harte gesteel toe hy vroeër vanjaar saam met hulle deur Australië en Nieu-Seeland gereis het. In dié drie weke het die wêreld hom dopgehou terwyl George maats maak, belangrike politici ontmoet en liefdevol aan sy ma vasklou. Watching the butterflies flutter by… As promised, two more pictures of Prince George #HappyBirthdayPrinceGeorge pic.twitter.com/1q2d7HuMeG
— Clarence House (@ClarenceHouse) July 21, 2014
Die kleinding word elke dag groter en ouliker. Ons kan nie wag om te sien hoe George, wat reeds op ’n haar na soos sy pa lyk, gaan lyk wanneer hy ouer is nie.
Daar is ook deesdae gerugte dat die prinsie binnekort ’n jonger broer of suster gaan kry, skryf E!Online. Dié stories is egter nog nie bevestig nie. Ons hoop klein George kry een van die dae ’n babasussie om mee te speel.
Die mooiste foto’s van dié klein prins
Kate en George by hul aankoms in Nieu-Seeland verlede weekFOTO: Gallo Images / Getty Images